# Επίσημη Εφημερίδα C 16A/17 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 16A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος17 Ιανουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 16A

Έκδοση στην ελληνική γλώσσα

Ανακοινώσεις και Πληροφορίες

66ό έτος17 Ιανουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2023/C 16 A/01 | Κοινή επιχείρηση Καθαρό υδρογόνο — Προκήρυξη κενής θέσης για τα καθήκοντα του/της εκτελεστικού/-ής διευθυντή/διευθύντριας (Έκτακτος/-η υπάλληλος — Βαθμός AD 14) — COM/2023/20089 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2023/C 16 A/01

Κοινή επιχείρηση Καθαρό υδρογόνο — Προκήρυξη κενής θέσης για τα καθήκοντα του/της εκτελεστικού/-ής διευθυντή/διευθύντριας (Έκτακτος/-η υπάλληλος — Βαθμός AD 14) — COM/2023/20089

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 17.1.2023 | EL | Επίσημη Εφημερίδα της Ευρωπαϊκής Ένωσης | CA 16/1 |
| --- | --- | --- | --- |

17.1.2023

EL

Επίσημη Εφημερίδα της Ευρωπαϊκής Ένωσης

CA 16/1

---

Κοινή επιχείρηση «Καθαρό υδρογόνο»

Προκήρυξη κενής θέσης για τα καθήκοντα του/της εκτελεστικού/-ής διευθυντή/διευθύντριας

(Έκτακτος/-η υπάλληλος — Βαθμός AD 14)

COM/2023/20089

(2023/C 16 A/01)

Ποιοι είμαστε;

Η κοινή επιχείρηση «Καθαρό υδρογόνο» συστάθηκε με τον κανονισμό (ΕΕ) 2021/2085 (1) του Συμβουλίου και διαδέχεται την κοινή επιχείρηση «Κυψέλες καυσίμου και υδρογόνο 2» (ΚΕ ΚΚΥ 2).

Η κοινή επιχείρηση «Καθαρό υδρογόνο» (στο εξής: ΚΕ) είναι μια σύμπραξη δημόσιου και ιδιωτικού τομέα που στηρίζει δραστηριότητες έρευνας και καινοτομίας σχετικά με το καθαρό υδρογόνο στην Ευρώπη. Στόχος της είναι η ενίσχυση και η ενσωμάτωση της επιστημονικής ικανότητας της ΕΕ, προκειμένου να επιταχυνθεί η ανάπτυξη και η βελτίωση προηγμένων εφαρμογών καθαρού υδρογόνου, συνδυάζοντάς τη με την ενίσχυση της ανταγωνιστικότητας της αξιακής αλυσίδας καθαρού υδρογόνου της Ένωσης. Τα τρία μέλη της ΚΕ είναι η Ευρωπαϊκή Επιτροπή εξ ονόματος της Ένωσης, ο Βιομηχανικός Όμιλος που εκπροσωπείται από την Hydrogen Europe AISBL και ο Ερευνητικός Όμιλος που εκπροσωπείται από την Hydrogen Europe Research AISBL.

Η ΕΕ θα στηρίξει την ΚΕ με 1 δισεκατ. ευρώ για την περίοδο 2021-2027, ποσό που θα συμπληρωθεί από τουλάχιστον ισοδύναμο ποσό ιδιωτικών επενδύσεων (από τα δύο ιδιωτικά μέλη της σύμπραξης), αυξάνοντας τον συνολικό προϋπολογισμό σε περισσότερα από 2 δισεκατ. ευρώ.

Οι δραστηριότητες έρευνας και καινοτομίας της ΚΕ καθοδηγούνται σε μεγάλο βαθμό από τη στρατηγική της ΕΕ για το υδρογόνο (2) και τις εξελίξεις πολιτικής στο πλαίσιο αυτό, συμπεριλαμβανομένου του σχεδίου δράσης REPowerEU (3), συμβάλλοντας στην εφαρμογή του. Επικεντρώνεται κυρίως στην παραγωγή ανανεώσιμου υδρογόνου, καθώς και στη μεταφορά, διανομή και αποθήκευση υδρογόνου, παράλληλα με επιλεγμένες τεχνολογίες τελικής χρήσης κυψελών καυσίμου στις μεταφορές, τα κτίρια και τη βιομηχανία.

Η ΚΕ «Καθαρό υδρογόνο» αποτελείται από 25 υπαλλήλους, συμπεριλαμβανομένου/-ης του/της εκτελεστικού/-ής διευθυντή/διευθύντριας.

Τι σας προτείνουμε;

Τα καθήκοντα του/της εκτελεστικού/-ής διευθυντή/διευθύντριας της ΚΕ, ο/η οποίος/-α ασκεί τα καθήκοντα του/της επικεφαλής εκτελεστικού/-ής διευθυντή/διευθύντριας που είναι υπεύθυνος/-η για την καθημερινή διαχείριση της ΚΕ σύμφωνα με τις αποφάσεις του διοικητικού συμβουλίου, είναι δε και ο/η νόμιμος/-η εκπρόσωπός της, και λογοδοτεί στο διοικητικό συμβούλιο της ΚΕ. Ηγείται και διευθύνει τις δραστηριότητες της ΚΕ και θα διαδραματίζει κεντρικό ρόλο όσον αφορά τη διασφάλιση της δέσμευσης του προσωπικού και την προαγωγή ενός θετικού και υγιούς εργασιακού περιβάλλοντος.

Μεταξύ άλλων καθηκόντων, ο/η εκτελεστικός/-ή διευθυντής/διευθύντρια:

| 1. | Εκτελεί τον προϋπολογισμό της ΚΕ και διασφαλίζει τη χρηστή δημοσιονομική διαχείριση των προϋπολογισμών, συμπεριλαμβανομένου ενός αποτελεσματικού και αποδοτικού συστήματος εσωτερικού ελέγχου· |
| --- | --- |

1.

| 2. | Διασφαλίζει τη βιώσιμη και αποδοτική διαχείριση της ΚΕ· |
| --- | --- |

2.

| 3. | Προετοιμάζει και διασφαλίζει την εφαρμογή του προγράμματος εργασίας της ΚΕ· |
| --- | --- |

3.

| 4. | Καταρτίζει και έχει την ευθύνη για τα έγγραφα προϋπολογισμού και υποβολής εκθέσεων της ΚΕ (ετήσιος προϋπολογισμός, πίνακας προσωπικού, ετήσια έκθεση δραστηριοτήτων)· |
| --- | --- |

4.

| 5. | Καθιερώνει επίσημη και τακτική συνεργασία με ευρωπαϊκές συμπράξεις που προσδιορίζονται στο στρατηγικό θεματολόγιο έρευνας και καινοτομίας (SRIA) της ΚΕ· |
| --- | --- |

5.

| 6. | Εφαρμόζει την επικοινωνιακή πολιτική της ΚΕ· |
| --- | --- |

6.

| 7. | Παρέχει στο διοικητικό συμβούλιο όλα τα έγγραφα που ζητεί και ενεργεί ως γραμματεία του διοικητικού συμβουλίου· |
| --- | --- |

7.

| 8. | Διασφαλίζει την έγκαιρη και πλήρη πληροφόρηση των συμβουλευτικών οργάνων της ΚΕ· |
| --- | --- |

8.

| 9. | Διατηρεί τη συνολική ευθύνη επί του προσωπικού της ΚΕ. |
| --- | --- |

9.

Λεπτομερέστερη περιγραφή των προβλεπόμενων καθηκόντων περιλαμβάνεται στα άρθρα 19 και 83 του κανονισμού (ΕΕ) 2021/2085 του Συμβουλίου.

Τι αναζητούμε; (κριτήρια επιλογής)

Οι υποψήφιοι/-ες πρέπει να διαθέτουν:

Διοικητικές δεξιότητες:

| — | Ικανότητα οργάνωσης, διεύθυνσης και εποπτείας των λειτουργιών, του προϋπολογισμού και του προσωπικού της ΚΕ με σκοπό την επίτευξη των στόχων της ΚΕ. |
| --- | --- |

—

Ικανότητα οργάνωσης, διεύθυνσης και εποπτείας των λειτουργιών, του προϋπολογισμού και του προσωπικού της ΚΕ με σκοπό την επίτευξη των στόχων της ΚΕ.

| — | Ικανότητα καθοδήγησης, φροντίδας και κινητοποίησης μιας διεπιστημονικής ομάδας σε ευρωπαϊκό πολυπολιτισμικό και πολυγλωσσικό πλαίσιο. |
| --- | --- |

—

Ικανότητα καθοδήγησης, φροντίδας και κινητοποίησης μιας διεπιστημονικής ομάδας σε ευρωπαϊκό πολυπολιτισμικό και πολυγλωσσικό πλαίσιο.

| — | Ικανότητα λήψης αποφάσεων και επίτευξης αντικτύπου εντός καθορισμένου προϋπολογισμού και χρονοδιαγράμματος. |
| --- | --- |

—

Ικανότητα λήψης αποφάσεων και επίτευξης αντικτύπου εντός καθορισμένου προϋπολογισμού και χρονοδιαγράμματος.

| — | Ικανότητα διαχείρισης σημαντικών χρηματοοικονομικών πόρων, δημοσιονομικού προγραμματισμού και εσωτερικού ελέγχου. |
| --- | --- |

—

Ικανότητα διαχείρισης σημαντικών χρηματοοικονομικών πόρων, δημοσιονομικού προγραμματισμού και εσωτερικού ελέγχου.

Εξειδικευμένες γνώσεις:

| — | Κατανόηση της πολιτικής της ΕΕ για τη μετάβαση σε καθαρές μορφές ενέργειας και της ενεργειακής πολιτικής της ΕΕ. |
| --- | --- |

—

Κατανόηση της πολιτικής της ΕΕ για τη μετάβαση σε καθαρές μορφές ενέργειας και της ενεργειακής πολιτικής της ΕΕ.

| — | Κατανόηση της βιομηχανίας της ΕΕ και των σχετικών προκλήσεων της μετάβασής της σε καθαρές μορφές ενέργειας. |
| --- | --- |

—

Κατανόηση της βιομηχανίας της ΕΕ και των σχετικών προκλήσεων της μετάβασής της σε καθαρές μορφές ενέργειας.

| — | Κατανόηση των πολιτικών έρευνας και καινοτομίας της ΕΕ. |
| --- | --- |

—

Κατανόηση των πολιτικών έρευνας και καινοτομίας της ΕΕ.

| — | Κατανόηση της δομής λήψης αποφάσεων και χάραξης πολιτικής της ΕΕ. |
| --- | --- |

—

Κατανόηση της δομής λήψης αποφάσεων και χάραξης πολιτικής της ΕΕ.

Προσωπικά προσόντα:

| — | Ισχυρές διπλωματικές δεξιότητες, συμπεριλαμβανομένης της ικανότητας σχεδιασμού συμβιβασμού. |
| --- | --- |

—

Ισχυρές διπλωματικές δεξιότητες, συμπεριλαμβανομένης της ικανότητας σχεδιασμού συμβιβασμού.

| — | Υψηλό επίπεδο δεοντολογίας: ακεραιότητα, αφοσίωση, δικαιοσύνη, διαφάνεια. |
| --- | --- |

—

Υψηλό επίπεδο δεοντολογίας: ακεραιότητα, αφοσίωση, δικαιοσύνη, διαφάνεια.

| — | Ικανότητα απρόσκοπτης και αποτελεσματικής επικοινωνίας και οικοδόμησης καλών εργασιακών σχέσεων με τις υπηρεσίες της Ευρωπαϊκής Επιτροπής, με άλλες ευρωπαϊκές συμπράξεις και με διάφορους εξωτερικούς ενδιαφερόμενους φορείς, ιδίως στο πλαίσιο της έρευνας και της καινοτομίας. |
| --- | --- |

—

Ικανότητα απρόσκοπτης και αποτελεσματικής επικοινωνίας και οικοδόμησης καλών εργασιακών σχέσεων με τις υπηρεσίες της Ευρωπαϊκής Επιτροπής, με άλλες ευρωπαϊκές συμπράξεις και με διάφορους εξωτερικούς ενδιαφερόμενους φορείς, ιδίως στο πλαίσιο της έρευνας και της καινοτομίας.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα σχετικό με τις δραστηριότητες της κοινής επιχείρησης. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα σχετικό με τις δραστηριότητες της κοινής επιχείρησης.

| — | Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (5) σε τομέα συναφή με την προκηρυσσόμενη θέση. |
| --- | --- |

—

Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (5) σε τομέα συναφή με την προκηρυσσόμενη θέση.

| — | Γλώσσες: οι υποψήφιοι/-ες πρέπει να διαθέτουν άριστη γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να διαθέτουν άριστη γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη τετραετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)). |
| --- | --- |

—

Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη τετραετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)).

Επιλογή και διορισμός

Ο/Η εκτελεστικός/-ή διευθυντής/διευθύντρια θα διοριστεί από το διοικητικό συμβούλιο της κοινής επιχείρησης, βάσει καταλόγου επικρατέστερων υποψηφίων τον οποίο καταρτίζει η Ευρωπαϊκή Επιτροπή.

Για την κατάρτιση του καταλόγου επικρατέστερων υποψηφίων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης [βλέπε το έγγραφο σχετικά με την πολιτική όσον αφορά τους ανώτερους υπαλλήλους (Document on Senior Officials Policy) (8)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής η οποία, σύμφωνα με τον κανονισμό (ΕΕ) 2021/2085 του Συμβουλίου, περιλαμβάνει έναν εκπρόσωπο που θα διορίζεται από κάθε τύπο μέλους της κοινής επιχείρησης πλην της Ένωσης (9) και έναν παρατηρητή που θα διορίζεται από το διοικητικό συμβούλιο. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει ποιες υποψηφιότητες υπερέχουν σε προσόντα με γνώμονα τα προαναφερθέντα κριτήρια επιλογής, καθώς και τα πρόσωπα που μπορούν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει σχετικά με τις υποψηφιότητες που θα προχωρήσουν στο στάδιο της συνέντευξης.

Οι υποψήφιοι/-ες που θα κληθούν σε συνέντευξη με τη ΣΕΔ θα συμμετάσχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων του/της εκτελεστικού/-ής διευθυντή/διευθύντριας της κοινής επιχείρησης.

Οι υποψήφιοι/-ες που θα προεπιλεγούν από τη ΣΕΔ θα κληθούν κατόπιν σε συνέντευξη με το/τα μέλος/-η της Επιτροπής που είναι αρμόδιο/-α για θέματα της γενικής διεύθυνσης που έχει την ευθύνη των σχέσεων με την κοινή επιχείρηση (10).

Μετά το τέλος των συνεντεύξεων, η Ευρωπαϊκή Επιτροπή εγκρίνει τον κατάλογο επικρατέστερων υποψηφίων, ο οποίος θα υποβληθεί στο διοικητικό συμβούλιο της κοινής επιχείρησης. Το διοικητικό συμβούλιο μπορεί να αποφασίσει να καλέσει τους/τις υποψήφιους/-ες σε συνέντευξη, προτού επιλέξει το πρόσωπο που θα διοριστεί εκτελεστικός/-ή διευθυντής/διευθύντρια από τον κατάλογο υποψηφίων που έχει προεπιλέξει η Επιτροπή. Η συμπερίληψη στον εν λόγω κατάλογο προεπιλογής δεν εξασφαλίζει τον διορισμό.

Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. Επίσης, ενδέχεται να κληθούν να προβούν σε δήλωση ενώπιον της/των αρμόδιας/-ων επιτροπής/-ών του Ευρωπαϊκού Κοινοβουλίου.

Ίσες ευκαιρίες, πολυμορφία και ένταξη

Η κοινή επιχείρηση «Καθαρό υδρογόνο» εφαρμόζει πολιτική ίσων ευκαιριών και απαγόρευσης των διακρίσεων σύμφωνα με το άρθρο 1δ του κανονισμού υπηρεσιακής κατάστασης (11), ενθαρρύνοντας την υποβολή αιτήσεων που θα μπορούσαν να συμβάλουν στην αύξηση της πολυμορφίας, της ισότητας των φύλων και της συνολικής γεωγραφικής ισορροπίας. Ο κανονισμός (ΕΕ) 2021/2085 του Συμβουλίου ορίζει συγκεκριμένα ότι η διαδικασία θα τηρεί την αρχή της ισόρροπης εκπροσώπησης των φύλων και ενθαρρύνεται ιδιαιτέρως η υποβολή αιτήσεων από γυναίκες υποψηφίους.

Η κοινή επιχείρηση αναγνωρίζει ότι η υγιής ισορροπία μεταξύ επαγγελματικής και προσωπικής ζωής αποτελεί σημαντικό κίνητρο για πολλούς ανθρώπους και ότι η ευέλικτη εργασία αναμένεται όλο και περισσότερο να αποτελεί μέρος ενός σύγχρονου εργασιακού περιβάλλοντος. Προσφέρει, μεταξύ άλλων, μια πολύ καλή δέσμη θεσμοθετημένων ευέλικτων εργασιακών ρυθμίσεων και διευκολύνσεων, όπως η φροντίδα μετά το σχολείο και ο βρεφονηπιακός σταθμός. Ως εργοδότης, η κοινή επιχείρηση δεσμεύεται να αποτρέπει τις διακρίσεις για οποιονδήποτε λόγο. Ενθαρρύνει ενεργά την υποβολή αιτήσεων από όλους/-ες τους/τις υποψήφιους/-ες με τα κατάλληλα προσόντα, από διαφορετικά υπόβαθρα, από όλο το φάσμα των ικανοτήτων και από την ευρύτερη δυνατή γεωγραφική βάση μεταξύ των κρατών μελών της ΕΕ.

Κατά τη διάρκεια της διαδικασίας πρόσληψης μπορεί να παρασχεθεί βοήθεια σε άτομα με αναπηρίες. Για περισσότερες πληροφορίες, μπορείτε να στείλετε ηλεκτρονικό μήνυμα στη διεύθυνση HR-BXL-OTHER-AGENTS-RTD@ec.europa.eu.

Όροι εργασίας

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Ο/Η επιτυχών/-ούσα υποψήφιος/-α θα διοριστεί από το διοικητικό συμβούλιο ως έκτακτος/-η υπάλληλος στον βαθμό AD 14. Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Θα διοριστεί για αρχική θητεία διάρκειας τεσσάρων ετών με δυνατότητα ανανέωσης για έως τρία κατ’ ανώτατο όριο έτη, σύμφωνα με τον κανονισμό για τη σύσταση της κοινής επιχείρησης.

Οι υποψήφιοι/-ες πρέπει να γνωρίζουν ότι το καθεστώς που εφαρμόζεται επί του λοιπού προσωπικού της Ευρωπαϊκής Ένωση απαιτεί από όλα τα νεοπροσληφθέντα μέλη του προσωπικού να ολοκληρώσουν επιτυχώς περίοδο δοκιμασίας διάρκειας εννέα μηνών.

Ο τόπος υπηρεσίας είναι οι Βρυξέλλες (Βέλγιο).

Η θέση είναι διαθέσιμη από τις 16 Μαΐου 2023.

Σημαντικές πληροφορίες για τους/τις υποψηφίους/υποψήφιες

Υπενθυμίζεται στους/στις υποψηφίους/υποψήφιες ότι οι εργασίες των επιτροπών επιλογής είναι απόρρητες. Απαγορεύεται στα πρόσωπα που υποβάλλουν την υποψηφιότητά τους και σε κάθε τρίτο που ενεργεί για λογαριασμό τους να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψηφίων διενεργείται σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου. (12). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η εκτελεστικός/-ή διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν να υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Αν δεν πληροίτε οποιαδήποτε από τις εν λόγω προϋποθέσεις επιλεξιμότητας, αποκλείεστε αυτόματα από τη διαδικασία επιλογής.

Αν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για να συμπληρωθεί η αίτηση υποψηφιότητάς σας, πρέπει να τηλεφορτώσετε βιογραφικό σημείωμα σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (13), και να συντάξετε ηλεκτρονικά επιστολή εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Είναι προς το συμφέρον σας να διασφαλίσετε ότι τα στοιχεία της αίτησής σας είναι ακριβή, πλήρη και αληθή.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που θα επιβεβαιώνει ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αιτήσεις που αποστέλλονται μέσω ηλεκτρονικού ταχυδρομείου δεν θα γίνονται δεκτές. Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν θα γίνονται δεκτές.

Προθεσμία υποβολής αιτήσεων

Η προθεσμία για την εγγραφή σας λήγει στις 14 Φεβρουαρίου 2023, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

---

(1)  Κανονισμός (ΕΕ) 2021/2085 του Συμβουλίου της 19ης Νοεμβρίου 2021 σχετικά με τη σύσταση των κοινών επιχειρήσεων στο πλαίσιο του προγράμματος «Ορίζων Ευρώπη» και για την κατάργηση των κανονισμών (ΕΚ) αριθ. 219/2007, (ΕΕ) αριθ. 557/2014, (ΕΕ) αριθ. 558/2014, (ΕΕ) αριθ. 559/2014, (ΕΕ) αριθ. 560/2014, (ΕΕ) αριθ. 561/2014 και (ΕΕ) αριθ. 642/2014 (ΕΕ L 427 της 30.11.2021, σ. 17).

(2)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Στρατηγική για το υδρογόνο για μια κλιματικά ουδέτερη Ευρώπη»· COM/2020/301 final· https://eur-lex.europa.eu/legal-content/EL/TXT/?uri=CELEX:52020DC0301

(3)  Ανακοίνωση της Επιτροπής προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Σχέδιο REPowerEU»· COM/2022/230 final· https://eur-lex.europa.eu/legal-content/EL/TXT/?uri=COM%3A2022%3A230%3AFIN

(4)  Η επαγγελματική πείρα λαμβάνεται υπόψη μόνον αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να προσμετρηθεί μόνο μία φορά.

(5)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(6)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(7)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (μόνο στα αγγλικά)

(9)  Μέλη πλην της Ένωσης: κάθε συμμετέχον κράτος, ιδιωτικό μέλος ή διεθνής οργανισμός που είναι μέλος κοινής επιχείρησης.

(10)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(11)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(12)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(13)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass CV ηλεκτρονικά στη διεύθυνση: https://europa.eu/europass/en/create-europass-cv

---